Tidligere plejehjem i Gislinge ved Holbæk skal nu huse ældrecenter for ældre med anden etnisk baggrund end dansk

Bederum, muslimske værdier og tv-kanaler på tyrkisk skal være fundamentet for Danmarks første ældrecenter, der har fokus på ældre med anden etnisk baggrund end dansk.

Det skriver sn.dk

Emrah Tuncer, der er medlem af Holbæk Byråd for De Radikale samt folketingskandidat i Kalundborg-kredsen, har taget initiativ til at åbne ældrecentret for muslimer i et nedlagt plejehjem i Gislinge ved Holbæk

- Jeg synes, der er synd for nogle af de ældre. Det er ikke nok at få dækket de fysiske behov. Målet er at skabe et fællesskab for de ældre, siger Emrah Tuncer til sn.dk.

Byrådsmedlemmet vil indrette stedet med friplejeboliger. Det betyder, at borgere fra hele Danmark kan ansøge om en plads, hvis de er visiteret til en ældrebolig.

Man kan søge om en plads på stedet, uanset hvilken religion eller hudfarve man har, men fokus vil være på borgere med indvandrerbaggrund som ikke på samme måde vil føle sig hjemme på et traditionelt danske ældrecenter.

Målet er at kunne åbne ældrecentret i slutningen af i år eller begyndelsen af 2016.